Diari Oficial de la Generalitat Valenciana


Sumari del DOGV 7963, del 23-01-2017 (2017/188)

RESOLUCIÓ d'11 de gener de 2017, del director general de Relacions amb les Corts, per la qual es disposa la publicació de l'Addenda al Conveni trilateral d'11 de febrer de 2015, entre el Ministeri de Sanitat, Serveis Socials i Igualtat, la Generalitat i l'Entitat Pública Empresarial Red.es per al desenvolupament del Programa de salut i benestar social de l'Agenda digital per a Espanya en l'àmbit del sistema nacional de salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/188


Data del document
:   11-01-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ d'11 de gener de 2017, del director general de Relacions amb les Corts, per la qual es disposa la publicació de l'Addenda al Conveni trilateral d'11 de febrer de 2015, entre el Ministeri de Sanitat, Serveis Socials i Igualtat, la Generalitat i l'Entitat Pública Empresarial Red.es per al desenvolupament del Programa de salut i benestar social de l'Agenda digital per a Espanya en l'àmbit del sistema nacional de salut. [2017/188]  
El Ministeri de Sanitat, Serveis Socials i Igualtat, la Generalitat, a través de la Conselleria de Sanitat Universal i Salut Pública, i l'Entitat Pública Empresarial Red.es han subscrit, amb la tramitació reglamentària prèvia, el dia 30 de desembre de 2016, l'Addenda al Conveni trilateral subscrit l'11 de febrer de 2015 per al desenvolupament del Programa de salut i benestar social de l'Agenda digital per a Espanya en l'àmbit del sistema nacional de salut.  
En compliment del que estableix l'article 20 del Decret 176/2014, de 10 d'octubre, del Consell, és procedent la publicació en el Diari Oficial de la Generalitat Valenciana d'aquesta addenda, que ha quedat inscrita en el Registre de Convenis de la Generalitat amb el número 14/2017 i que figura com a annex d'aquesta resolució.   
  
València, 11 de gener de 2017.- El director general de Relacions amb les Corts: Antonio Torres Salvador.  
  
  
Addenda al Conveni trilateral de col·laboració entre el Ministeri de Sanitat, Serveis Socials i Igualtat, la Generalitat de la Comunitat Valenciana i l'Entitat Pública Empresarial Red.es per al desenvolupament del Programa de salut i benestar social de l'Agenda digital per a Espanya en l'àmbit del sistema nacional de salut  
  
C149/21-FP MI7  
Madrid, 30 de desembre de 2016  
  
Reunits  
D'una banda, José Javier Castrodeza Sanz, secretari general de Sanitat i Consum, en l'exercici de les competències que li atorga l'article 10.1 del Reial Decret 200/2012, de 23 de gener, pel qual es desenvolupa l'estructura orgànica bàsica del Ministeri de Sanitat, Serveis Socials i Igualtat en relació amb l'apartat sisé, paràgraf 2.c) de l'Ordre SS/131/2013, de 17 de gener, sobre delegació de competències del Ministeri de Sanitat, Serveis Socials i Igualtat i els seus organismes dependents.  
D'una altra banda, Carmen Montón Giménez, consellera de Sanitat Universal i Salut Pública, d'acord amb el que disposen els articles 17, lletra f) i 28 de la Llei del Consell, i d'acord amb el Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública, i especialment facultada per a aquest acte per l'Acord del Consell de data 23 de desembre de 2016.  
  
I d'una altra banda, José Manuel Leceta García, major d'edat i amb DNI 97926200F, en nom i representació de l'entitat Pública Empresarial Red.es, amb domicili a la plaça de Manuel Gómez Moreno, s/n, 28356, Madrid i CIF Q2216941V, com a director general, facultat per a aquest acte en virtut de les facultats delegades a favor seu d'acord amb el que disposa l'article 14.1.k Del Reial Decret 164/2002, de 8 de febrer, pel qual s'aprova l'Estatut de l'Entitat Pública Empresarial Red.es.  
  
El Ministeri de Sanitat Serveis Socials i Igualtat (d'ara en avant, MSSSI), la Conselleria de Sanitat, en l'actualitat Conselleria de Sanitat Universal i Salut Pública (d'ara en avant, la CA) i l'Entitat Pública Empresarial Red.es (d'ara en avant, Red.es), que podran ser denominats, individualment, «la part» i, de forma conjunta, «les parts», reconeixent-se mútuament capacitat jurídica i d'obrar suficient per a la subscripció d'aquest conveni,  
  
  
Exposen  
  
Primer. Que amb data 7 de novembre de 2013, el Ministeri de Sanitat, Serveis Socials i Igualtat, el Ministeri d'Indústria, Energia i Turisme i l'Entitat Pública Empresarial Red.es van subscriure el Conveni marc de col·laboració per al desenvolupament del Programa de salut i benestar social de l'Agenda digital per a Espanya en l'àmbit del sistema nacional de salut (d'ara en avant, conveni marc).  
Segon. Que, de conformitat amb el que estipula la clàusula cinquena del conveni marc, amb data 11 de febrer de 2015, el Ministeri de Sanitat, Serveis Socials i Igualtat, la Generalitat de la Comunitat Valenciana i l'Entitat Pública Empresarial Red.es van subscriure el Conveni trilateral de col·laboració per al desenvolupament del Programa de salut i benestar social de l'Agenda digital per a Espanya en l'àmbit del sistema nacional de salut (d'ara en avant, conveni trilateral).  
Tercer. Que amb data 23 de desembre de 2016, es va firmar una addenda al conveni marc de col·laboració en què es va acordar l'ampliació del termini de vigència d'aquest fins al 31 de desembre de 2017.  
Quart. Que, en virtut del que disposa la clàusula desena del conveni trilateral, el conveni pot prorrogar-se per acord exprés de les parts.  
  
Cinqué. Que la dilació temporal en el procés de tramitació i subscripció del conveni trilateral ha repercutit en retards que impedeixen la consecució de les actuacions en el marc de vigència actual del conveni (31.12.2016).  
Sisé. Que, reunida la comissió de seguiment amb data 18 d'octubre de 2016, i considerant el que s'ha exposat abans, les parts van acordar l'ampliació del termini de vigència d'aquest conveni trilateral, per a possibilitar l'execució completa de les actuacions previstes, atesa la rellevància d'aquestes, que impliquen l'impuls del desplegament de la recepta electrònica interoperable, el desenvolupament de serveis per a ciutadans i professionals basats en la disponibilitat de la història clínica electrònica, i l'accés en línia dels ciutadans a la seua història clínica digital.  
Seté. Que l'ampliació de vigència del conveni trilateral no té impacte econòmic.  
Huité. Que com a conseqüència de tot el que s'ha dit més amunt, les parts  
  
Acorden  
  
Primer. Modificar la clàusula desena del conveni trilateral, per a ampliar la vigència d'aquest fins al 31 de desembre de 2017.  
Segon. Que, excepte en les modificacions exposades i en tot allò que no contradiga aquesta addenda, es mantenen plenament en vigor tots i cada un dels termes i condicions del conveni trilateral.  
  
I en prova de tot el que antecedeix, les parts subscriuen aquesta addenda, en tres exemplars i a un sol efecte, al lloc i la data assenyalats en l'encapçalament.  
  
El secretari general de Sanitat i Consum: José Javier Castrodeza Sanz.  
La consellera de Sanitat Universal i Salut Pública: Carmen Montón Giménez.  
El director general de Red.es: José Manuel Leceta García.